Stiaan & Roelien se stedelike fotosessie - Mooi Troues
Stiaan & Roelien se stedelike fotosessie
Ons deel vandag met ons lesers die oulike stedelike paartjie fotosessie van Stiaan en Roelien.
Hierdie paartjie is al drie jaar saam, sedert Roelien vir 'n metgesel gesoek het vir 'n koshuis-dinee op universiteit. Die pragtige stedelike fotosessie vertoon hoe erg hierdie paartjie is oor mekaar en kan as inspirasie dien vir ons lesers wat moontlik self 'n verlowing fotosessie beplan.
Rol gerus af om meer te sien van Stiaan en Roelien se stedelike fotosessie.
Ek, Roelien, was opsoek na 'n dinee metgesel vir my koshuis-dinee. 'n Gemeenskaplike vriendin van ons het hom as 'n moontlike metgesel voorgestel, aangesien ek gesê het ek iemand soek wat kan dans en 'n interessante gesprek kan voer. Hy het my voete onder my uit gesokkie, 'n hond uit 'n bos uit gesels en die res is geskiedenis.
Die dinee het toe gelei tot 'n jaar lange vriendskap wat toe gegroei het tot die verhouding wat ons vandag het.
Ons vier einde Augustus drie jaar saam.
Ons albei vind romanse in ons alledaagse handelinge met mekaar. Ons sien kwaliteit tyd saam as baie spesiaal. Gee ons 'n roomys, 'n stukkie grasperk en 'n kombers of twee en ons is so gelukkig so twee varkies in modder.
'n Vinnige kar op 'n oop pad met geen verkeerskonstabel in sig nie, klink ook nie na 'n slegte romantiese afspraak nie.
Roelien se gunsteling eienskappe van Stiaan:
Hy lei my in God se Woord. Stiaan is iemand wat almal se vriend is en so maklik oor die weg kom met enige iemand. Hy is altyd lus vir 'n nuwe avontuur.
Stiaan se gunsteling eienskappe van Roelien:
Sy is selfversekerd en nie bang om haar eie opinie te hê nie. Ek hou van die feit dat sy my nie verander nie, maar dus aanvul. Ek is verlief op haar vrolike siel.
Waar om te begin!
Ons is albei redelik besigheids gedrewe en met ons komplimentêre studie rigtings, Menslike Hulpbron Bestuur en Bedryfs Ingenieurswese, droom ons om 'n besonderse besigheids paar te word wat wil eksperimenteer met nuwe metodieke in besigheid en sodoende die gesig van besigheid verander.
Ons droom ook om nooit op te hou "lewe" nie, deur te soek na dit wat lewe opwindend maak en mening gee.
Op universiteit het ons laat aand roomys uitstappies geniet terwyl ons elke motorhandelaar met eksotiese karre gaan besoek het. Ons albei het 'n baie groot liefde vir karre, van 'n Lykan Hypersport tot 'n 1962 Shelby Cobra.
Ons geniet ook enige aktiwiteit wat in die buitelug gedoen kan word soos stap roetes, golf, visvang en jag, maar ons kan ook 'n Saterdag en Sondag 'n F1 inbly-sessie geniet.
Bord speletjies is ook 'n groot gunsteling en ons speel graag saam enige iemand wat lank genoeg kan stil sit.
Saam kos maak en bak is een van ons gunsteling aktiwiteite waar ons saam tyd spandeer en nuwe resepte uit toets, sommiges beter as ander.
Die fotograwe is goeie vriende van ons en het vir ons die fotosessie as 'n geskenk gegee. Siende dat ek, Roelien, permanent vir Stiaan moet smeek om te verskyn voor 'n lens het ek hierdie geleentheid aangegryp met albei hande. Hy is ook nou bly ons het sulke mooi kiekies geneem.
Soos per voorstel van die fotograaf vir die ligging. Die styl wou ons net gemaklik hou en ook so natuurlik as moontlik.